钦定古今图书集成/明伦汇编/氏族典/第086卷 > 胡承诏
## 钦定古今图书集成/明伦汇编/氏族典/第086卷 > 胡承诏

按《景陵县志》：“承诏，字君麻，号侍黄，万历甲辰会魁，授
蜀夹江令，调内江，升南仪制主事，调验封主事，随晋
稽勋郎中。丁艰，服阕，除祠祭郎，升蜀宪副，迁河南大
参，未发而奢难作，分捍东城，躬擐甲胄，亲冒矢石，缒
士取胜。晋秩按察使，随擢山东右辖，转四川左辖，洁
己率属。迁留都太仆，致仕。”